A Turquía europea, a lo norueste, forma la Tracia Oriental, y muga con Grecia y Bulgaria. A Turquía asiatica, Anatolia —tamien conoixita com l'Asia la Chica— ye formata por un altiplán central con planas costeras estreitas, entre o Köroğlu y a sierra de l'orient d'a Mar Negra a lo norte, dica os monts Tauro, a lo sud. L'este d'o país ye más montanyoso, y ye l'orichen de diferents ríos que s'estendillan por l'Orient Meyo, como l'Eufrates y o Tigris. Se i troban o laco Van y o mont Ararat, a maxima altaria d'o país con 5.165 m.